இசுலாம்நகர், போபால்

இசுலாம்நகர் (Islamnagar) என்பது இந்திய மாநிலமான மத்தியப் பிரதேசத்தின் போபால் மாவட்டத்திலுள்ள ஒரு பேரூராட்சி கிராமமாகும்.  இது, பாண்டா தொகுதியில் அமைந்துள்ளது.

முன்னர் ஒரு கோட்டை நகரமாக இருந்த இது சிலகாலம் போபால் சுதேச அரசின் தலைநகராக இருந்தது. போபாலின் நிறுவனர் தோஸ்த் முகமது கான் கட்டிய அரண்மனைகளின் இடிபாடுகள் இந்த இடத்தில் இன்றும் உள்ளன.

வரலாறு 
முதலில் ஜகதீஷ்பூர் என்று அழைக்கப்பட்ட இந்த இடம் உள்ளூர் ராஜ்புத் தலைவர்களால் நிறுவப்பட்டது. 18 ஆம் நூற்றாண்டின் முற்பகுதியில், இந்த இடம் போபால் சுதேச அரசின் நிறுவனர் தோஸ்த் முகமது கான் என்பவரால் கைப்பற்றப்பட்டு இசுலாம்நகர் ("இசுலாம் நகரம்") என்று பெயர் மாற்றப்பட்டது. இது தோஸ்த் முகமது கானின் மாநிலத்தின் அசல் தலைநகராக இருந்தது.

1723ஆம் ஆண்டில், தோஸ்த் முகமது கான் ஒரு குறுகிய முற்றுகைக்குப் பின்னர் இசுலாம்நகர் கோட்டையை நிஜாம்-உல்-முல்க் கைப்பற்றினார். பின்னர் ஏற்பட்ட அமைதி ஒப்பந்தத்தின் பின்னர் தோஸ்த் முகமது கான் நிஜாமின் கீழ் ஒரு கோட்டை தளபதி பதவிக்கு குறைக்கப்பட்டார். 1727ஆம் ஆண்டில் அவர் தனது தலைநகரை போபாலுக்கு மாற்றினார். 1806 முதல் 1817 வரை இசுலாமியநகர் கோட்டையை சிந்தியாக்கள் கட்டுப்படுத்தினர். ஒரு ஒப்பந்தத்தைத் தொடர்ந்து போபாலுக்கு மீட்டெடுக்கப்பட்டது. 

ஷாஜகான் பேகம் உட்பட போபாலின் அரச குடும்பத்தைச் சேர்ந்த பலர் இசுலாம்நகரில் பிறந்தவர்கள்.

நிலவியல் 
போபால் - பெராசியா சாலையில் இசுலாம் நகர் அமைந்துள்ளது.

நினைவுச்சின்னங்கள் 

 சாமன் மகால்

சாமன் மகால் ("தோட்ட அரண்மனை") என்றும் அழைக்கப்படுகிறாது. தோஸ்த் முகமது கான் சிவப்பு மணற்கற்கலால் கட்டிய இது இசுலாம்நகர் கோட்டை என்றும் அழைக்கப்படுகிறது. இது தோட்டங்கள் மற்றும் நீரூற்றுகளால் சூழப்பட்டுள்ளது. மேலும் மலர் வடிவங்களால் அலங்கரிக்கப்பட்டுள்ளது. இது சார்பாக் பாணி தோட்டத்தைக் கொண்டுள்ளது. சாமன் மகால் முகலாய மற்றும் மால்வா பாணியிலான கட்டிடக்கலைகளில் மணற்கற்கலால் ஆனது. மேலும், 12 நுழைவாயில்கள் பெங்காலி கட்டிடக்கலை செல்வாக்கு மிக்க கூரையின் விளிம்புகளுடன் உள்ளன. பாழடைந்த அரண்மனையில் முகலாய நீர்த் தோட்டமும் குளியலுக்கான இடமும் உள்ளது.    

 இராணி மகால்

இராணி மகால் ("இராணி அரண்மனை") என்பது இரட்டை மாடி ஜெனானா வளாகமாகும் (பெண்கள் குடியிருப்பு). இது ஒரு தூண்களின் நெடுவைரிசையைகொண்டுள்ளது .  இது தோஸ்த் முகமது கானின் இராணிகளுக்கான குடியிருப்பாக இருந்துள்ளது.

புள்ளிவிவரங்கள் 
2011 ஆம் ஆண்டு இந்திய மக்கள் தொகை கணக்கெடுப்பின்படி, இசுலாம்நகரில் 724 வீடுகள் உள்ளன. மக்களின் கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 77.52% ஆகும்.

மேற்கோள்கள் 

போபால்
Coordinates on Wikidata
மத்தியப் பிரதேச மாநிலத்திலுள்ள ஊர்களும் நகரங்களும்